RESOLUCIÓN do 20 de decembro de 2013 pola que se ordena a publicación do Acordo do Consello da Xunta de Galicia do 19 de decembro de 2013, polo que se aproba a modificación da relación de postos de traballo da Consellería de Sanidade, derivada do Plan de ordenación de recursos humanos dos laboratorios de saúde pública dependentes desta.
Consellería de Facenda — III. Outras disposicións — 27/12/2013

O Decreto 41/2013, do 21 de febreiro, polo que se establece a estrutura orgánica da Consellería de Sanidade (DOG núm. 46, do 6 de marzo), reorganiza os servizos de laboratorio de saúde pública da Consellería de Sanidade, coa supresión dos diversos servizos de laboratorio e a creación do Servizo do Laboratorio de Saúde Pública de Galicia en Lugo.
O Laboratorio de Saúde Pública de Lugo foi asumindo progresivamente a especialización en determinadas técnicas, sendo referencia tanto en Galicia como noutras comunidades autónomas, o que levou a unha maior dotación de recursos humanos neste laboratorio respecto dos outros tres.
Tanto a citada especialización en determinadas técnicas como a maior dotación de recursos con que conta determinan que a centralización dos laboratorios de saúde pública se produza no laboratorio de Lugo ao ser, a partir do 1 de xaneiro de 2014, o único laboratorio de Galicia acreditado para realizar as referidas análises.
Esta nova reestruturación fai necesaria, a través do Plan de ordenación de recursos humanos dos laboratorios de saúde pública dependentes da Consellería de Sanidade, unha reorganización dos recursos humanos e dos postos de traballo, coa adopción das medidas e previsións necesarias para axustar as situacións dos postos de traballo dos extintos servizos de laboratorio de saúde pública territoriais á nova estrutura.
Mediante o Acordo do Consello da Xunta de Galicia do 12 de decembro de 2013 apróbase o Plan de ordenación de recursos humanos dos laboratorios de saúde pública de Galicia dependentes da Consellería de Sanidade.
Faise constar que este plan foi negociado na Mesa Xeral de Empregados Públicos e aprobado por unanimidade das organizacións sindicais presentes na Comisión de Persoal do día 11 de decembro de 2013.
En execución deste plan xustifícase a aprobación da modificación da relación de postos de traballo do Laboratorio de Saúde Publica de Galicia en Lugo, dependente da Consellería de Sanidade.
En consecuencia, por proposta da Consellería de Sanidade, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 19 de decembro de 2013 adoptou o seguinte
Primeiro. Apróbase a modificación da relación de postos de traballo da Consellería de Sanidade, derivada do Plan de ordenación de recursos humanos dos laboratorios de saúde pública dependentes desta, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día 1 de xaneiro de 2014.
Visto o acordo adoptado polo Consello da Xunta de Galicia na súa reunión do 19 de decembro de 2013, relativo á aprobación da modificación da relación de postos de traballo da Consellería de Sanidade, derivada do Plan de ordenación de recursos humanos dos laboratorios de saúde pública dependentes desta, coa finalidade de cumprir ese acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 20 de decembro de 2013
Na vixente relación de postos de traballo da Consellería de Sanidade realízanse as seguintes modificacións:
AMORTIZACIÓNS:
– Nos centros de destino que se sinalan suprímense os seguintes postos de traballo:
MODIFICACIÓNS:
– Recodifícanse os seguintes postos de traballo procedentes dos extintos laboratorios de saúde pública das provincias da Coruña, Ourense e Pontevedra e pasan a incluírse nas relacións de postos de traballo dos centros de destino que se indican dependentes da Consellería de Sanidade:
– Traspásanse os seguintes postos de traballo procedentes dos extintos laboratorios de saúde pública das provincias da Coruña, Ourense e Pontevedra pasando a depender das consellerías que se indican e a incluírse nas relacións de postos de traballo dos centros de destino que se sinalan:
– Traspásanse os seguintes postos de traballo procedentes dos extintos laboratorios de saúde pública das provincias da Coruña, Ourense e Pontevedra e pasan a depender do Laboratorio de Saúde Pública de Galicia:
– Traspásanse os seguintes postos de traballo procedentes do extinto Laboratorio de Saúde Pública de Lugo e pasan a depender do Laboratorio de Saúde Pública de Galicia:
– Relación de postos de traballo do Laboratorio de Saúde Pública de Galicia:
DIRECCIÓN XERAL DE INNOVACIÓN E XESTIÓN DA SAÚDE PÚBLICA
CENTRO DE DESTINO: LABORATORIO DE SAÚDE PÚBLICA DE GALICIA (LUGO)
DIRECCIÓN XERAL DE INNOVACIÓN E XESTIÓN DA SAÚDE PÚBLICA
CENTRO DE DESTINO: LABORATORIO DE SAÚDE PÚBLICA DE GALICIA (LUGO)
DIRECCIÓN XERAL DE INNOVACIÓN E XESTIÓN DA SAÚDE PÚBLICA
CENTRO DE DESTINO: LABORATORIO DE SAÚDE PÚBLICA DE GALICIA (LUGO)